**Ministru kabineta rīkojuma projekta „Par valstij piederošā nekustamā īpašuma nodošanu Rīgas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants.Rīgas pilsētas pašvaldības 2012.gada 15.maija lēmums (prot.Nr.82,45.§) Nr.4664 „Par lūgumu nodot bez atlīdzības Rīgas pilsētas pašvaldības īpašumā uz Latvijas valsts vārda Finanšu ministrijas personā zemesgrāmatā reģistrētā nekustamā īpašuma Rīgā, Birzes ielā 3 (kadastra Nr.0100 103 0137), daļu ielas sarkano līniju robežās” (turpmāk – domes lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošā nekustamā īpašuma nodošanu Rīgas pilsētas pašvaldības īpašumā” (turpmāk – rīkojuma projekts) paredz nodot no valsts nekustamā īpašuma Birzes ielā 3, Rīgā (kadastra Nr. 0100 103 0137) atdalītu zemesgabalu 68 m² platībā ielas sarkano līniju robežās. Atdalītais zemes gabals kā patstāvīgs nekustamais īpašums (bez adreses) ar kadastra Nr. 01001030243 (turpmāk - nekustamais īpašums) 2013.gada 2.septembrī ierakstīts Rīgas pilsētas zemesgrāmatas nodalījumā Nr.100000524346 uz valsts vārda Finanšu ministrijas personā. Nekustamais īpašums sastāv no divām zemes vienībām 11 m² platībā (kadastra apzīmējums 0100 103 0235) un 57 m² platībā (kadastra apzīmējums 0100 103 0236).Nekustamajam īpašumam nav noteikti apgrūtinājumi.Nekustamā īpašuma kadastrālā vērtība saskaņā ar Nekustamā īpašuma valsts kadastra informācijas sistēmas datiem ir 37 eiro.Domes lēmumā norādīts, ka nekustamais īpašums ir nepieciešams un tas tiks izmantots likuma *„Par pašvaldībām”* 15.panta pirmās daļas 2.punktā minētās pašvaldības autonomās funkcijas nodrošināšanai - gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana). Saskaņā ar Rīgas domes saistošo noteikumu Nr.34 „Rīgas teritorijas izmantošanas un apbūves noteikumi” 15.pielikumu „Teritorijas plānotā (atļautā) izmantošana” un Rīgas pilsēta teritorijas plānojumu 2006.-2018.gadam nekustamais īpašums atrodas Birzes ielas sarkano līniju robežās un tas ir nepieciešams Birzes ielas izbūvei. Rīkojuma projekta 2.1.apakšpunkts noteic, ka pašvaldība ir tiesīga nekustamo īpašumu izmantot pašvaldības autonomo funkciju veikšanai - gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana, u.c.). Rīkojuma projekta 2.2.apakšpunkts noteic, ka pašvaldība nekustamo īpašumu bez atlīdzības nodot valstij, ja tas vairs netiek izmantots 2.1.apakšpunktā minēto pašvaldības funkciju nodrošināšanai. Rīkojuma projekta 2.3.apakšpunkts noteic, ka, nostiprinot zemesgrāmatā īpašuma tiesības uz nekustamo īpašumu, nepieciešams norādīt, ka īpašuma tiesības nostiprinātas uz laiku, kamēr pašvaldība nodrošina šā rīkojumā minētās pašvaldības funkciju īstenošanu, kā arī zemesgrāmatā tiek ierakstīta atzīme par aizliegumu atsavināt nekustamo īpašumu un apgrūtināt to ar lietu tiesībām.Rīkojuma projekta 3.punkts noteic, ka aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk - VARAM), Rīgas pilsētas pašvaldība  |
| 4. | Cita informācija | Izdevumi, kas saistīti ar nekustamā īpašuma pārņemšanu pašvaldības īpašumā tiek segti no pašvaldības budžeta līdzekļiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās VARAM un Rīgas pilsētas pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*II.,III., IV., V. VI sadaļa – projekts šo jomu neskar*

Vides aizsardzības un reģionālās

attīstības ministrs R.Naudiņš

Vīza:

Vides aizsardzības un reģionālās attīstības

ministrijas valsts sekretārs G.Puķītis

15.09.2014. 16:43

579

E.Kāpostiņš

66016565; edvins.kapostins@varam.gov.lv